**TÁJÉKOZTATÓ**

**a 2018. január 31-i képviselőtestületi ülésen elhangzott**

**interpellációkra tett intézkedésekről**

**Dr. Hadnagy Ádám képviselő-testületi tag**

- elmondja, hogy a Béke utcában és a Vasútmellék utcában szeretne kátyúzást kérni.

*Városgondnokság időjárás függvényében a kátyúzásokat, illetve a felújítást elvégzi, legkésőbb 2018.május 31-ig.*

**Geosits László Képviselő-testületi tag**

* elmondja, hogy a decemberi ülés után a városgondnokság összeszedte a szemetet a horvátnádaljai városrészen a 8-as út mellett, sajnos azóta dupla mennyiségű szemét található ott, jó lenne, ha kétoldali árokrész ismét ki lenne tisztítva.

*Bebes István polgármester helyben megválaszolta a kérdést, a Városgondnokság segítségét kérte. Az ülést követően 2 napon belül Városgondnokság és a Magyar Közút munkatársai közösen elvégezte az út árkainak kitisztítását.*

**Ferencz Gyula képviselő-testületi tag**

* elmondja, hogy a Rákóczi út déli oldalán lévő járdán a világítás helyreállítása érdekében meg lett bontva az aszfalt kettő helyen, kéri annak helyreállítását.

*Kivitelező időjárás függvényében a helyreállítást elvégzi, legkésőbb 2018.május 31-ig.*

**Tompa László képviselő-testületi tag**

- kéri a Bem József utca és a Bástya utca sarkán van egy parkoló, szeretné, hogy azt rakják rendbe valamilyen szinten. A parkoló mellett vannak fenyőfák, erdei fenyők, amik a mellette lévő lakóházra ráhajlanak. Kéri továbbá a sármentesítést.

*A jelzett terület jelenleg jogilag nem parkoló, hanem közterület. Önkormányzat már rendelkezik a parkoló kialakításához szükséges tervdokumentációval, és közlekedéshatósági engedéllyel. A tervek szerint itt 11 db személygépkocsi parkolási lehetőségét lehetne megoldani, a 2 utcán történő be-és kijárattal. A fák szükséges gallyazását megrendeljük. Sármentesítést és ideiglenes kavicsolást Városgondnokság időjárás függvényében elvégzi.*

- a hétemeltes parkolójában van egy nagy platánfa, - amit már korábban jelzett, hogy a kukásautó mindig eléri – most indul a vegetáció, úgyhogy szerinte most kellene a metszésre hangsúlyt fektetni.

*A fa szükséges gallyazását megrendeljük.*

**Auer Miklós képviselő-testületi tag**

- kéri, hogy az útburkolati jeleket mielőbb fessék fel a kiemelt gyalogátkelőhelyeken, illetve a mellette lévő kerékpárút sárga színű útburkolati jelét, valamint a kerékpárúton lévő jeleket is,

*Városgondnokság árajánlatokat kér be, majd időjárás függvényében tudja elvégezni a felfestéseket.*

- tavaly ilyenkor beszéltek e-töltőállomásról – bár a költségvetésben nem látszott – kérdezi, hogy lesz-e rá lehetőségük az idén,

*Bebes István polgármester helyben megválaszolta a kérdést.*

- régóta többen hiányolják a Munkácsy Mihály utcában a járda folytonosságát a nyugati oldalon, ott egyszer csak elfogy a járda, ugyanígy az Alkotás utcában is, kérdezi, hogy ezzel kapcsolatban számíthatnak-e valamikor valamire.

 *A Munkácsy utcában végig van egy oldalon járda, ez az utca gyalogos forgalmát kiszolgálja*. *A hiányzó járdaszakaszok kiépítését tervdokumentáció birtokában lehet megvalósítani. A tervekre, és a kivitelezés költségeire forrást szükséges biztosítani, jelenleg önkormányzatunk 2018.évi költségvetése a létesítendő Hunyadi utcai új lakóterületen, továbbá a vasútállomást megközelítő Deák F. u. meglévő járda felújítását tartalmazza.*

- többen érdeklődnek, hogy a sajtgyár helyén mi lesz,

*Bebes István polgármester helyben megválaszolta a kérdést.*

- arról volt szó, hogy a Vida József utcában, ha elkészül a ház, tesznek oda egy emléktáblát, valamint a már többször említett kuka is ottmaradt,

*Az emléktábla elhelyezését megrendeljük. A hulladéktároló elvitelére ismételten felszólítottuk a beruházót.*

- amikor a IV. Béla király szobra elkészült, valószínűleg meg volt még a bal hüvelykujja és az orra is, de ezek most már nincsenek, meg kell kérni a szobor alkotóját, hogy pótolja ezeket a hiányosságokat,

*Felvettük a kapcsolatot Párkányi Raab Péter szobrászművésszel. Kanadai márványból készült a szobor, az árajánlatot a javításokra megkértük. Megrendelést a források rendelkezésre állása esetén lehet indítani. A fagy elmúltával lehet legkorábban a javításokat elvégezni.*

- az ülésre jövet kapott egy jelzést, hogy a horvátnádaljai óvodában veszélyesek az udvari játékok, például a csúszda.

*Városgondnokság felülvizsgálatot végzett, és az intézmény karbantartójával leszereltették a sérült játékot.*

Körmend, 2018. február 21.

Forró Szilvia irodavezető s.k. Sövegjártó Zoltán intézményvezető s.k.